Tämä on **luettelo videopelin *Shin Megami Tensei: Persona 3* hahmoista**. Vuonna 2006 Atluksen julkaisema peli keskittyy lähinnä ryhmään nimeltä SEES (*Specialized Extracurricular Execution Squad*), lukiolaisten muodostamaan ryhmään, joka puolustaa kaupunkiaan varjoiksi (*Shadows*) kutsutuilta hirviöiltä. *Persona 3* sijoittuu vuoteen 2009 sekä fiktiiviseen japanilaiseen kaupunkiin. Alueen tapahtumien vuoksi on olemassa kahden päivän välinen piilotettu ajankohta nimeltä "pimeä tunti" (*Dark Hour*), jonka aikana useimmat ihmiset muuttuvat ruumisarkuiksi, eivätkä koe kyseisen ilmiön tapahtumia. Varjot imevät pois mielen niiltä ihmisiltä, jotka kokevat pimeän tunnin. Lisäksi pimeän tunnin aikana maasta nousee esiin suuri torni nimeltä Tartaros (*Tartarus*). SEESin jäsenet opiskelevat Gekkoukanin lukiossa. Protagonisti, jota pelaajaa ohjaa ja jonka tämä itse nimeää (mutta tunnetaan myöhemmissä medioissa nimellä Makoto Yuki), johtaa Tartaroksen tutkintaa. *Persona 3* sisältää elementtejä sekä rooli- että simulaatiopeleistä. Päiväsaikaan pelaaja käy koulua ja vietää aikaa muiden hahmojen kanssa, muodostaen sosiaalisia linkkejä (*Social Links*). Nämä linkit myös edistävät pelaajan taistelukykyjä.

Taistellakseen varjoja vastaan, kukin SEESin jäsen pystyy kutsumaan persoonan, joka on psyyken ruumiillistuma. Persoonankäyttäjät kutsuvat niitä ampumalla itseään päähän herättimillä (*Evokers*), käsiasetta muistuttavilla laitteilla. *Persona 3:n* maailma ja hahmot ovat Shigenori Soejiman suunnittelemia. Muita SEESin jäseniä protagonistin lisäksi ovat Yukari Takeba, protagonistin luokkatoveri ja suosittu tyttö; Junpei Iori, luokan vitsiniekka ja protagonistin paras ystävä; Akihiko Sanada, Gekkoukanin nyrkkeilyjoukkueen kapteeni; Mitsuru Kirijo, Gekkoukanin oppilaskunnan puheenjohtaja; Fuuka Yamagishi, taktisena tukijana toimiva ujo tyttö; Aigis, varjoja vastaan taistelemaan suunniteltu naispuolinen androidi; Koromaru, persoonan kutsumiseen kykenevä koira; Ken Amada, äitinsä menettänyt ala-asteen opiskelija; sekä Shinjiro Aragaki, joka palaa SEESiin jätettyään sen aiemmin. Ryhmä kohtaa myös toisia persoonankäyttäjiä, jotka vastustavat heidän aikeitaan hävittää varjot, Tartaros ja pimeä tunti.

SEES
----

SEES (*Specialized Extracurricular Execution Squad*) esiintyy Gekkoukanin lukiossa pelkkänä kerhona, mutta todellisuudessa sen jäsenet ovat persoonankäyttäjiä (*Persona users*) ja asuvat erityislaatuisessa Minatodain asuntolassa. He metsästävät pimeän tunnin aikana varjoja ja tutkivat lukion tilalle kyseisen ajankohdan ajaksi ilmestyvää tornia nimeltä Tartaros. Pelin lopulla heistä aletaan käyttää nimitystä Nyksin tuhoajaryhmä (*Nyx Annihilation Team*).

### Makoto Yuki

Ääninäyttelijät: Akira Ishida (miespuolinen, Japani), Marina Inoue (naispuolinen, Japani), Yuri Lowenthal (miespuolinen, Englanti), Aleks Le (miespuolinen, Englanti, *Reload*), Laura Bailey (naispuolinen, Englanti)
**Makoto Yuki** (jap. 結城 理, *Yūki Makoto*) on pelin hiljainen protagonisti. Peliversiossa hän esiintyy nimettömänä ja pelaaja voi itse antaa hänelle nimen, mutta esiintyy aiemmin mainitulla nimellä peliin pohjautuvassa elokuvasarjassa, sekä spin-off -peleissä. Peliin pohjautuvassa mangassa hän esiintyy nimellä **Minato Arisato** ja näytelmäversiossa **Sakuya Shiomi** (jap. 汐見 朔也, *Shiomi Sakuya*). Pelissä *Persona 3 Portablessa* on mahdollista valita Makoton sijasta naispuolinen protagonisti, jonka nimi on näytelmäversiossa sekä spin-off -peleissä **Kotone Shiomi** (jap. 汐見 琴音, *Shiomi Kotone*).

10 vuotta vanhempiensa kuoleman jälkeen, protagonisti palaa alkuperäiseen kotiinsa: Iwatodain kaupunkiin sekä Tatsumi Port Islandille, aloittaen Gekkoukanin lukiossa toisen lukiovuotensa. Herätettyään persoonansa, hän liittyy SEESiin kenttäjohtajaksi. Hänen alkuperäinen persoona on Narrin arkanan Orfeus (*Orpheus*), joka hetkellisesti muuttuu Kuoleman arkanan Thantokseksi. Hän pystyy Villikortti-kykynsä (*Wild Card*) ansiosta käyttämään taisteluissa eri persoonia. Pelissä on 150 eri persoonaa, joista vahvimmat ovat Tuomion arkanan Messias (*Messiah*) sekä *Persona 3 Portablessa* esiintyvä Narrin arkanan Orfeus Telos (*Orpheus Telos*). Hänellä on myös pääsy Samettihuoneeseen (*Velvet Room*), missä hän pystyy luomaan uusia persoonia yhdistämällä vanhoja. Lisäksi hän voi muodostaa sosiaalisia linkkejä (*Social Links*), joista kukin edustaa yhtä isoista arkanoista ja antaa yhdistämisellä luoduille uusille persoonille useita lisäetuja, tehostaen pelaajan taistelutaitoja. Pelin arkana protagonisti muodostaa automaattisesti Narrin arkanan (*Fool Arcana*) sosiaalisen linkin, joka symboloi alkua ja äärettömiä mahdollisuuksia. Jos hän säästää Ryoji Mochizukin hengen, Narrin arkanan sosiaalinen linkki saavuttaa maksimitason ja muodostuu Tuomion arkanan (*Judgement Arcana*) sosiaalinen linkki, joka symboloi matkan päättymistä ja kaiken siihen asti saavutetun kertaamista. Pelin viimeisessä taistelussa protagonisti saa käsiinsä Maailmankaikkeuden arkanan (*Universe Arcana*), joka korvaa Thoth-korttipakassa Maailman arkanan (*World Arcana*) ja symboloi oman paikkansa löytämistä maailmankaikkeudessa.

Protagonisti on menettänyt vanhempansa 10 vuotta sitten ja saapuu pelin alussa takaisin vanhaan kotikaupunkiinsa, Iwatodaihin, lähelle keinotekoista saarta nimeltä Tatsumi Port Island. Hän muuttaa Minatodain asuntolaan ja on toisen vuoden opiskelijana Gekkoukanin lukiossa luokalla 2-F. Hän saa myöhemmin tietää pimeän tunnin olemassaolosta herättäen samalla alkuperäisten persoonansa, Orfeuksen, sekä hetkellisesti myös Kuoleman arkanaan kuuluvan Thanatoksen. Mitsurun pyynnöstä hän liittyy SEESiin toimien sen kenttäjohtajana. Protagonistilla on kyky nimeltä Villikortti, joten hän voi vaihtaa persoonaansa kesken taistelun sekä astua Samettihuoneeseen, paikkaan, jossa hän voi huoneen haltijan, Igorin, avustuksella yhdistää persooniaan luodakseen voimakkaampia tilalle. Muista hahmoista poiketen protagonisti voi myös käyttää mitä tahansa asetta. Pelin ajan protagonisti käy koulua, ottaa osaa eri aktiviteetteihin ja viettää aikaa opiskelutovereidensa ja muiden ihmisten kanssa muodostaakseen sosiaalisia linkkejä (*Social Links*), jotka edistävät vahvempien persoonien kutsumista. Myöhemmin selviää, että hänen sisäänsä oli sinetöity varjo nimeltä "Kuolema", koska varjojen vastainen ase nimeltä Aigis oli kykenemätön tuhoamaan sen. Kuoleman muut osat olivat jakautuneet 12 eri varjoksi, jotka ilmaantuivat vain täydenkuun aikaan. SEESin tuhotessa nämä varjot (koska he luulivat pimeän tunnin katoavan niiden tuhoutumisen myötä), Kuolema sai kokonaisen hahmonsa takaisin ja taistelee itse heitä vastaan 31. tammikuuta 2010 kutsuakseen paikalle Nyksin, joka tuhoaisi ihmiskunnan. Protagonisti käyttää aiemmin kokoamiensa sosiaalisten linkkien voimaa ja muodostaa Suuren Sinetin (*Great Seal*), joka eristää Nyksin ja ihmiskunnan toisistaan. Mutta Sinetti syntyi hänen omasta sielustaan ja lukion päättäjäispäivänä hän kuolee. *Persona 3 FES* -peliin sisältyvässä lisätarinassa *The Answer* SEESin jäsenet näkevät Sinetin omin silmin puolustaessaan sitä hirviöltä nimeltä Erebos. *Persona 4*:ssä paljastuu, että Igorin assistentti Elizabeth lähti Samettihuoneesta löytääkseen keinon vapauttaa protagonisti Sinetistä.

Peliversiossa protagonistin luonne määräytyy täysin pelaajan tekemien valintojen mukaan. Mangaversiossa hän on vähäpuheinen väsyneeltä näyttävä ja syömisestä pitävä henkilö. Elokuvissa hän on vanhempien kuoleman vuoksi traumatisoitunut ja muodostaa neutraaleja mielipiteitä elämästä ja kuolemasta. Elokuvien teemana on hänen muuttumisensa ystävällisemmäksi ja eläväisemmäksi ihmiseksi.

Makoton japaninkielinen ääni on Akira Ishida ja englanninkielinen ääni Yuri Lowenthal. Kotonen japaninkielinen ääni on Marina Inoue ja englanninkielinen ääni Laura Bailey. Näytelmäversiossa Sakuya Shiomia näyttelee Shouta Aoi ja Kotonea näyttelee Kana Asumi.

### Yukari Takeba

Ääninäyttelijät: Megumi Toyoguchi (Japani), Michelle Ruff (Englanti), Heather Gonzalez (Englanti, *Reload*)
**Yukari Takeba** (jap. 岳羽 ゆかり, *Takeba Yukari*) on protagonistin luokkatoveri. Hän käyttää taisteluissa aseinaan jousia ja nuolia sekä Rakastavaisten arkanan persoonaa nimeltä Io, josta tulee myöhemmin Isis.

Yukari on Gekkoukanin lukion opiskelijoiden joukossa hyvin suosittu ulkonäkönsä sekä energisen asenteensa vuoksi. Hän ei kuitenkaan tule toimeen Junpein kanssa. Hänen isänsä, Eiichiro Takeba, kuoli vuonna 1999 ja hänellä on huonot välit äitiinsä, joka on miehensä kuoleman jälkeen tapaillut useaa miestä. Tietäen isänsä kuoleman liittyen Kirijo Groupiin, hän liittyi SEESiin selvittääkseen totuuden. Heinäkuussa hän sai tietää isänsä aiheuttaneen onnettomuuden, jonka seurauksena pimeä tunti on olemassa. Yukari tunsi aluksi syyllisyyttä asiasta. Mutta saadessaan Ikutsukin petoksen jälkeen selville, että hänen isänsä yritti vain estää Ikutsukin ja Kouetsu Kirijon suunnitelman, hänen persoonansa, Io, muuttuu Isikseksi.

Mikäli protagonisti saa maksimoitua viehätysvoimansa (*Charm*), hän voi muodostaa Yukarin kanssa Rakastavaisten arkanan (*Lovers Arcana*) sosiaalisen linkin, joka symboloi valintojen tekemistä. Sosiaalisessa linkissä protagonisti auttaa Yukaria parantamaan välit äitinsä kanssa. Jos pelaaja tekee oikeat valinnat, Yukari rakastuu protagonistiin.

*Persona 3: FES*-peliin sisältyvässä lisätarinassa *The Answer* protagonistin kuolema on masentanut häntä enemmän kuin muita SEESin jäseniä. Hän kadehti sitä, että Aigis oli protagonistin vierellä tämän viimeisinä hetkinä ja peri Villikortti-kyvyn. Tämän vuoksi hän kohtelee Aigista ajoittain epäystävällisesti. Mutta ymmärrettyään syyn protagonistin kuolemaan, hän pääsee yli kateudestaan ja pyytää Aigista huonetoverikseen uuteen asuntolaan.

*Persona 4 Arena Ultimaxissa* Yukari on nyt yliopiston opiskelija. Lisäksi hän työskentelee myös mallina sekä näyttelijänä televisiosarjassa nimeltä *Phoenix Ranger Featherman Victory* Pink Argusin roolissa. Punaisen sumun ilmestyessä Inabaan Labrys kutsuu hänet, Kenin ja Koromarun apuun pelastamaan Aigiksen, Mitsurun, Akihikon ja Fuukan.

Näytelmäversiossa Yukaria näyttelee Maho Tomita.

### Junpei Iori

Ääninäyttelijät: Kōsuke Toriumi (Japani), Vic Mignogna (Englanti), Zeno Robinson (Englanti, *Reload*)
**Junpei Iori** (jap. 伊織 順平, *Iori Junpei*) on protagonistin paras ystävä ja luokkatoveri. Hän käyttää taisteluissa aseinaan kahden käden miekkoja sekä Taikurin arkanan persoonaa nimeltä Hermes, josta tulee myöhemmin Trismegistos (*Trismegistus*).

Junpei ei ole kovin hyvä opiskelija ja vitsailee usein peittääkseen omia murheitaan, mitkä johtuivat lähinnä hänen isänsä alkoholismista. Eräänä päivänä hän saa tietää olevansa persoonankäyttäjä ja Akihikon pyynnöstä liittyy SEESiin muutama päivä protagonistin liittymisen jälkeen. Hän kadehti tämän asemaa kenttäjohtajana, mutta tunsi itsensä tärkeämmäksi, kun sai "leikkiä sankaria". Hänestä tulee vakavampi kun hän tapaa Stregan jäsenen, Chidori Yoshinon. He rakastuvat toisiinsa, mutta Chidori joutuu valitsemaan tunteidensa sekä Takayan palvelemisen välillä. Kun Takaya lopulta ampuu Junpeita, Chidori käyttää omia voimiaan pelastaakseen uhratakseen itsensä ja pelastaakseen Junpein hengen. Tämän seurauksena Junpein persoona, Hermes, muuttuu Trismegistokseksi. Samalla Junpei muuttuu keskittyneemmäksi ja päättäväisemmäksi.

*Persona 3 Portablessa* Junpei edustaa naispuolisen protagonistin tarinassa Kenji Tomochikan sijasta Taikurin arkanan (*Magician Arcana*) sosiaalista linkkiä, joka symboloi toimintaa, aloitteen tekemistä ja epäkypsyyttä. Chidoria kohtaan osoittamiensa tunteiden vuoksi hän ei voi rakastua naispuoliseen protagonistiin.

*Persona 4 Arena Ultimaxissa* Junpei valmentaa pienessä liigassa pelaavaa baseball-joukkuetta ja toimii toisinaan Shadow Operativesin jäsenenä. Hän joutuu sattuman kautta Inabaan juuri sillä hetkellä, kun punainen sumu ilmestyy sinne.

Näytelmäversiossa Junpeita näyttelee Genki Ookawa.

### Akihiko Sanada

Ääninäyttelijät: Hikaru Midorikawa (Japani), Liam O’Brien (Englanti), Alejandro Saab (Englanti, *Reload*)
**Akihiko Sanada** (jap. 真田 明彦, *Sanada Akihiko*) on itsevarma Gekkoukanin lukion nyrkkeilyjoukkueen kapteeni ja kolmannen vuoden opiskelija. Nyrkkeilijänä hän käyttää taistelussa aseinaan hansikkaita ja kynsiä. Hänen persoonansa on Keisarin arkanan Polydeukes (*Polydeuces*), josta tulee myöhemmin Caesar. Hän ei voi osallistua taisteluihin pelin alussa, koska haavoittuu huhtikuun täydenkuun aikana. Seuraavan täydenkuun taistelun jälkeen hän kuitenkin toipuu.

Akihiko oli yksi SEESin kolmesta alkuperäisestä persoonankäyttäjästä Mitsurun ja Shinjiron ohella. Hän ja Shinjiro olivat pitkäaikaisia ystäviä ja kasvoivat samassa orpokodissa Akihikon sisaren, Mikin, kanssa, joka kuoli 10 vuotta
ennen pelin tapahtumia tulipalossa. Mikin kuoleman vuoksi Akihiko pyrkii jatkuvasti paremmaksi taistelijaksi. Eräänä yönä Shinjiro kuitenkin menetti persoonansa hallinnan ja aiheutti erään sivullisen, Ken Amadan äidin, kuoleman. Shinjiro erosi SEESistä ja Akihikon välit hänen kanssaan kiristyivät. Ken liittymisen jälkeen Akihiko sai hänet kuitenkin palaamaan. Hän kuitenkin tajuaa, että Ken liittyi vain voidakseen kostaa Shinjirolle. Mutta Takaya sekaantuu asiaan ja Shinjiro kuolee estäessään Takyaa tappamasta Keniä. Shinjiron kuolema saa hänet miettimään tarkemmin taistelemisen merkitystä. Akihiko päästää lopullisesti irti Mikin kuolemasta ja päättää olla yhtä rohkea kuin Shinjiro, minkä jälkeen hänen persoonansa, Polydeukes, muuttuu Caesariksi.

*Persona 3 FESin* lisätarinassa *The Answer* näytetään takauma ajalta, jolloin Akihiko opiskeli viimeistä vuotta yläasteella. Mitsuru pyysi häntä liittymään SEESin ja tämä oli inspiroinut myös rakentamaan persoonien hallintaan tarkoitetun laitteen, Herättimen (*Evoker*), mallinnettavaksi käsiaseen muotoiseksi.

*Persona 3 Portablessa* Akihiko edustaa naispuolisen protagonistin tarinassa Mamoru Hayasen sijastaa Tähden arkanan (*Star Arcana*) sosiaalista linkkiä, joka symboloi toivon pilkahdusta. Jos pelaaja tekee oikeat valinnat, Akihiko rakastuu protagonistiin.

*Persona 4 Arenassa* Akihiko on nykyään yliopiston opiskelija ja matkusti eri puolilla maailmaa harjoitellakseen nyrkkeilyä uusilla tavoilla. Mutta sitten Mitsuru pyytää häntä auttamaan Labryksen etsinnässä. Inabassa hän muodostaa kilpailija/mentori-suhteen Chie Satonakan kanssa. *Persona 4 Arena Ultimaxissa* hän joutuu Aigiksen ja Mitsurun ohella vangiksi punaisen sumun ilmestyessä Inabaan.

Näytelmäversiossa Akihikoa näyttelee Yuuki Fujiwara.

### Mitsuru Kirijo

Ääninäyttelijät: Rie Tanaka (Japani), Tara Platt (Englanti), Allegra Clark (Englanti, *Reload*)
**Mitsuru Kirijo** (jap. 桐条 美鶴, *Kirijō Mitsuru*) on Kirijo Groupin johtajan, Takeharu Kirijon, ainoa lapsi. Hän on kolmannen vuoden opiskelija Gekkoukanin lukiossa, sen oppilaskunnan puheenjohtaja sekä koulun pätevimpiä opiskelijoita. Mitsuru käyttää taistelussa aseinaan rapiireja sekä Keisarinnan arkanan persoonaa nimeltä Penthesileia (*Penthesilea*), josta tulee myöhemmin Artemisia. Mitsuru toimii pelin alussa vain taktisena tutkijana, mutta liittyy taisteluun, kun vahvemmat analysointikyvyt omaava Fuuka Yamagishi liittyy SEESiin.

Mitsuru on kyennyt kokemaan pimeän tunnin jo lapsesta asti. Hän on SEESin epävirallinen johtaja ja aluksi hän salaa yksityiskohtia pimeän tunnin ja Tartaroksen alkuperästä, koska tuntee syyllisyyttä siitä miten hänen isoisänsä, Kouetsu Kirijo, johti tutkimusta, joissa sattunut onnettomuus aiheutti niiden olemassaolon. Pian sen jälkeen, hänen isänsä ja joukko tutkijoita oli astunut Tartarokseen, varjot hyökkäsivät heidän kimppuunsa ja silloin Mitsuru ensi kertaa herätti persoonansa. Marraskuussa, kun Miturun isä, Takeharu Kirijo, joutuu Ikutsukin tappamaksi, hän menettää halunsa taistella. Mutta Yukarin ansiosta hän päättää jatkaa ja aikoo ryhtyä lukiosta valmistumisen jälkeen Kirijo Groupin uudeksi johtajaksi. Tämän seurauksena Mitsurun persoona, Penthesileia, muuttuu Artemisiaksi.

Mikäli protagonisti saa maksimoitua akateemisuutensa (*Academics*), hän voi muodostaa Mitsurun kanssa Keisarinnan arkanan (*Empress Arcana*) sosiaalisen linkin, joka symboloi äidillisyyden esiintuloa. Sosiaalisessa linkissä protagonisti auttaa Mitsurua löytämään elämälleen merkitystä Kirijo Groupin ulkopuolella. Jos pelaaja tekee oikeat valinnat, Mitsuru rakastuu protagonistiin.

*Persona 4 Arenassa* Mitsuru on nyt yliopiston opiskelija ja johtaa SEESin tilalle perustettua uuttaa ryhmää nimeltä Shadow Operatives. Akihikon ja Aigiksen avustuksella hän lähtee etsimään kadonnutta varjojen vastaista asetta nimeltä Labrys. *Persona 4 Arena Ultimaxissa* hän joutuu näiden ohella vangiksi punaisen sumun ilmestyessä Inabaan.

Näytelmäversiossa Mitsurua näyttelee Asami Tano.

### Fuuka Yamagishi

Ääninäyttelijät: Mamiko Noto (Japani), Wendee Lee (Englanti, *P4A* alkaen), Suzie Yeung (Englanti, *Reload*)
**Fuuka Yamagishi** (jap. 山岸 風花, *Yamagishi Fūka*) on opiskelija Gekkoukanin lukiossa luokalla 2-E. Hän korvaa Mitsurun paikan SEESin taktisena tukijana, joka skannaa varjojen sijainteja ja ominaisuuksia. Hänen persoonansa on Papittaren arkanan Lucia, josta tulee myöhemmin Juno. Fuuka käy myös samaa kulttuurikerhoa (joko musiikki-, taide- tai valokuvauskerho), johon protagonisti myöhemmin liittyy.

Ollessaan sairaalassa Akihiko sai tietää hänen olevan persoonankäyttäjä, mutta huomasi, ettei tästä ole taistelijaksi. Fuuka oli aluksi ujo ja yksinäinen, minkä vuoksi hän joutui useasti koulukiusaamisen kohteeksi. Toukokuun ja kesäkuun vaihteen aikana hän katoaa ja hänen kiusaajansa löytyvät tajuttomina lukion sisäänkäynnin luota. Selviää, että Natsuki Moriyama ja kaksi muuta kiusaajaa olivat lukinneet hänen lukion liikuntasaliin ja pelkäsivät tämän tehneen itsemurhan ja kummitelleen heitä. Todellisuudessa Fuuka oli joutunut Tartokseen, joka ilmestyi lukion tilalle pimeän tunnin ajaksi. Yönä, jona hänet pelastetaan on täysikuu ja he kohtaavat kaksi suurta varjoa. Tällä hetkellä Fuuka kutsuu ensimmäistä kertaa Lucian ja auttaa SEESiä kukistamaan varjot. Liityttyään SEESiin hän auttaa myös Yukaria löytämään tietoa tämän kuolleesta isästä. Tapahtuneen jälkeen hän ja Natsuki tulevat ystäviksi, mutta Natsuki joutuu vaihtamaan toiseen lukioon. Tapahtuneen jälkeen Fuuka lupaa tulla vahvemmaksi ja tämän seurauksena hänen persoonansa, Lucia, muuttuu Junoksi.

Mikäli protagonisti saa maksimoitua rohkeutensa (*Courage*), hän voi muodostaa Fuukan kanssa Papittaren arkanan (*Priestess Arcana*) sosiaalisen linkin, joka symboloi pohdiskelua ja sisäistä viisautta. Sosiaalisessa linkissä protagonisti auttaa Fuukaa tulemaan itsevarmemmaksi henkilöksi. Jos pelaaja tekee oikeat valinnat, Fuuka rakastuu protagonistiin.

*Persona 4 Arenassa* hän tukee muita Shadow Operativesin jäseniä televisiomaailman ulkopuolelta, mikä osoittaa hänen kykyjensä olevan vahvempi kuin Rise Kujikawan. Hän myös vapauttaa Labryksen "pahansuovan olennon" otteesta. Muuten hän esiintyy pelissä vain vaihtoehtoisena kommentaattorina, eikä lainkaan pelattavana hahmona.

Näytelmäversiossa Fuukaa näyttelee Marina Tanoue.

### Aigis

Ääninäyttelijät: Maaya Sakamoto (Japani), Karen Strassman (Englanti), Dawn Bennett (Englanti, *Reload*)
**Aigis** on Kirijo Groupin luoma androidi. Hän on seitsemänteen sukupolveen kuuluva viimeinen varjojen vastainen ase, joka käyttää useita huipputeknisiä aseita kuten konekiväärejä ja raketinlaukaisimia. Hänen persoonansa on Sotavaunun arkanan Palladion, josta tulee myöhemmin Athene (*Athena*). Hänellä on myöskin käytössä Orgia-tila (*Orgia Mode*), jossa hänen nopeutensa kasvaa ja joka tekee muista hänen ominaisuuksistaan immuuneja. Mutta jonkin aikaa sen aktivoinnin jälkeen, Aigis ylikuumenee ja joutuu odottamaan Orgia-mittarin täyttymistä.

Hän esiintyy ensi kertaa SEESin jäsenten ollessa lomalla Yakushimassa. Protagonisti ja Akihiko osallistuvat Junpein suunnitelmaan iskeä naisia rannalla, jolloin he tapaavat Aigiksen ja saavat myöhemmin tietää mikä tämän oikeasti on, minkä jälkeen Ikutsuki värvää hänet SEESiin. Aigis tuntee tarvetta olla protagonistin lähellä, vaikkei osaa selittää sitä. Hän yrittää jatkuvasti oppia ymmärtämään mitä on olla ihminen ja syksyllä hänestä tulee protagonistin luokkatoveri. Kahdennentoista suuren varjon tuhouduttua Ikutsuki uudelleenohjelmoi Aigiksen vangitsemaan SEESin jäsenet uhratakseen heidät Kuolemalle, varjolle, josta 12 suurta varjoa olivat irtautuneet. Mutta Aigis ei kykene tappamaan protagonisti ja vapauttaa itsensä uudelleenohjelmoinnista. Kun Ryoji Mochizuki tulee uudeksi oppilaaksi samalle luokalle, Aigis tuntee epäluottamusta tätä kohtaan ja muistaa lopulta syyn tähän: Ryoji on Kuoleman ihmishenkilöitymä ja 10 vuotta sitten Aigis taisteli häntä vastaan. Mutta kykenemättömänä tuhoamaan tätä, Aigis oli sinetöinyt hänet protagonistin sisään. Aigis yritti taistella uudestaan Ryojia vastaan, mutta kärsi suurta vahinkoa. Kun hänet saadaan korjattua, hänestä tulee ihmismäisempi ja hänen persoonansa, Palladion, muuttuu Atheneksi. Koulun päättäjäispäivänä paljastuu, että hän oli ainut SEESin jäsen, joka ei unohtanut pimeän tunnin ja Tartaroksen olemassaoloa näiden kadottua. Muut SEESin jäsenet saivat muistonsa takaisin vasta kyseisenä päivänä ja ennen heidän saapumistaan protagonisti sulkee silmänsä ja kuolee Aigiksen syliin, joka lupaa suojella tätä aina.

*Persona 3 FESissä ja Persona 3 Portablessa* protagonisti voi muodostaa Aigiksen kanssa Aikakauden arkanan (*Aeon Arcana*) sosiaalisen linkin. *FESin* lisätarinassa *The Answer* hän peri protagonistin alkuperäisen persoonan, Orfeuksen, sekä tämän Villikortti-kyvyn, mutta menettää kyvyn käyttää Orgia-tilaa. Tarinan ajan hän on kykenemätön pääsemään yli protagonistin kuolemasta ja toivoo olevansa jälleen kone. Kun hänen "sisarekseen" itseään kutsuva Metis yhdistyy takaisin häneen, hän päättää jatkaa opiskelijana Gekkoukanin lukiossa sekä muuttaa uuteen asuntolaan Yukarin huonetoveriksi.

*Persona 4 Arenassa* Aigis käyttää vanhaa persoonaansa, Athenea, ja osallistuu Mitsurun ja Akihikon ohella toisen varjojen vastaisen aseen, Labryksen, etsintään. Pelin aikana hän ja Yu Narukami auttavat Elizabethiä ymmärtämään Villikortti-kyvyn todellisen luonnon. *Persona 4 Arena Ultimaxissa* hän joutuu Mitsurun ja Akihikon ohella vangiksi punaisen sumun ilmestyessä Inabaan.

Näytelmäversiossa Aigista näyttelee laulaja-lauluntekijä Zaq.

### Koromaru

**Koromaru** (jap. コロマル, *Koromaru*) on koira, joka kykenee käyttämään aseena veistä sekä Voiman arkanan persoonaa nimeltä Kerberos (*Cerberus*). Hänen isäntänsä oli pappi, joka kuoli auto-onnettomuudessa. Omistajansa kuolemasta asti Koromaru kävellyt yksikseen samoja teitä. Heinäkuussa hän haavoittui puolustaessaan Naganakin pyhäkköä eräältä varjolta. Hän liittyy viikkojen kuluttua SEESiin ja saa erikoisen kaulapannan, joka toimii samalla tavalla kuin Herätin. Aigis on ainut, joka kykenee ymmärtämään Koromarun eleitä. *Persona 3 Portablessa* Koromaru edustaa naispuolisen protagonistin tarinassa Yuko Nishiwakin sijastaa Voiman arkanan (*Strength Arcana*) sosiaalista linkkiä, joka symboloi itsehillintää ja intohimoa. *Persona 4 Arena Ultimaxissa* Koromaru on pelattavana hahmona yhteistyössä Ken Amadan kanssa. Hänellä on nykyään yllään Kenin vanha huppari. Punaisen sumun ilmestyessä Inabaan Labrys kutsuu Kenin ja Koromarun sekä Yukarin apuun pelastamaan Aigiksen, Mitsurun, Akihikon ja Fuukan.

### Ken Amada

Ääninäyttelijät: Megumi Ogata (Japani), Cindy Robinson (Englanti, *P4AU* alkaen), Justine Lee (Englanti, *Reload*)
**Ken Amada** (jap. 天田 乾, *Amada Ken*) on ala-asteen opiskelija ja SEESin nuorin ihmisjäsen. Hän käyttää taistelussa aseinaan keihäitä (koska on itse vielä lyhyt) sekä Oikeuden arkanan persoonaa nimeltä Nemesis, josta tulee myöhemmin Kala-Nemi.

Ken on menettänyt äitinsä kaksi vuotta ennen pelin tapahtumia. Heinäkuussa hän muuttaa Minatodain asuntolaan ja kun selviää, että hän on persoonankäyttäjä, hän liittyy SEESiin. Vain vähän aikaa ennen liittymistään hän sai tietää että hänen äitinsä kuoleman aiheutti persoonansa hallinnan menettänyt Shinjiro Aragaki. Lokakuun täydenkuun aikaan hän tapaa Shinjiron Port Island Stationin lähellä tappaakseen hänet. Mutta Stregan jäsen Takaya saapuu paikalle ja paljastaa Shinjiron kuolevan muutenkin pian persoonansa hallintaan käyttämiensä pillereiden vaikutuksesta ja että Ken suunnitteli tekevänsä itsemurhan, kun tappaisi Shinjiron. Takaya aikoi tappaa heidät molemmat itse, mutta Shinjiro ottaa vastaan Kenille tarkoitetun luodin. Ken karkaa asuntolasta tämän jälkeen, mutta Akihikon puheiden jälkeen hän päättää sekä äitinsä että Shinjiron puolesta elää ja jatkaa SEESin jäsenenä. Tämän seurauksena Kenin persoona, Nemesis, muuttuu Kala-Nemiksi.

*Persona 3 Portablessa* Ken edustaa naispuolisen protagonistin tarinassa Chihiro Fushimin sijastaa Oikeuden arkanan (*Justice Arcana*) sosiaalista linkkiä, joka symboloi tietämystä siitä mikä on oikein tai väärin. Jos pelaaja tekee oikeat valinnat, Ken rakastuu protagonistiin, mutta vastatakseen näihin tunteisiin protagonistin rohkeuden on oltava maksimitasolla. Englanninkielisessä versiossa Kenin tunteet protagonistia kohtaan ovat ennemminkin ihastuksen kuin oikean rakkauden merkkejä.

*Persona 4 Arena Ultimaxissa* Ken on pelattavana hahmona yhteistyössä Koromarun kanssa. Ken opiskelee nykyään Gekkoukanin yläasteella ja on oppilaskunnan jäsen. Punaisen sumun ilmestyessä Inabaan Labrys kutsuu Kenin ja Koromarun sekä Yukarin apuun pelastamaan Aigiksen, Mitsurun, Akihikon ja Fuukan.

Näytelmäversiossa Keniä näyttelevät Waku Sakaguchi ja Tomonori Suzuki.

### Shinjiro Aragaki

Ääninäyttelijät: Kazuya Nakai (Japani), Grant George (Englanti), Justice Slocum (Englanti, *Reload*)
**Shinjiro Aragaki** (jap. 荒垣 真次郎, *Aragaki Shinjirō*) on kolmannen vuoden opiskelija Gekkoukanin lukiossa sekä entinen SEESin entinen jäsen. Hän käyttää taistelussa aseinaan kirveitä sekä Hierofantin arkanan persoonaa nimeltä Kastor.

Kaksi vuotta ennen pelin tapahtumia Shinjiro menetti kerran Kastorin hallinnan ja aiheutti Kenin äidin kuoleman. Tämän seurauksena hän erosi SEESistä ja on käyttänyt Stregalta ostettuja pillereitä hallitakseen persoonaansa. Shinjiro on Akihikon lapsuudenystävä ja Akihiko yrittää jatkuvasti saada hänet palaaman. Kuullessaan Kenin liittyneen SEESiin, hän itsekin palaa. Lokakuun täydenkuun yönä Ken houkuttelee Shinjiron lähelle Port Island Stationia tappaakseen hänet. Shinjiro sanoo ansaitsevansa kuoleman, mutta varoittaa Keniä, että tästä tulisi hänen kaltaisensa jos hän tekisi sen. Mutta sitten Stregaan kuuluva Takaya aikoo tappaa heidät molemmat. Shinjiro kuitenkin ottaa vastaan myös Kenille tarkoitetun luodin ja estää hänen kuolemansa. Hän sanoo ennen kuolemaansa asioiden olevan niin kuin pitääkin. Shinjiron muistotilaisuudessa paljastettiin, että hän kävi koulussa hyvin harvoin eikä ollut kovin tunnettu. Nyksiä vastaan käydyn viimeisen taistelun aikana protagonisti kuitenkin kuulee hänen äänensä elävien SEESin jäsenten ohella.

*Persona 3 Portablessa* Shinjiro edustaa naispuolisen protagonistin tarinassa Nozomi Suemitsun sijasta Kuun arkanan (*Moon Arcana*) sosiaalista linkkiä, joka symboloi pelkoa ja valheellisia näkemyksiä. Jos pelaaja tekee oikeat valinnat, Shinjiro rakastuu protagonistiin. Ja jos Kuun arkanan linkki on maksimoitu ennen lokakuun täydenkuun tapahtumaa, Shinjiro selviää Takayan luodista, mutta joutuu sairaalaan, josta hän pääsee vasta koulun päättäjäispäivänä.

Näytelmäversiossa Shinjiroa näyttelee Ray Fujita.

### Metis

Ääninäyttelijät: Chiwa Saito (Japani), Stephanie Sheh (Englanti)
**Metis** on androidi kuten Aigis ja kutsuu itseään tämän "sisareksi". Hänen persoonansa on Hierofantin arkanan Psykhe. Hän esiintyy ainoastaan *Persona 3 FESin* lisätarinassa *The Answer*. Kun 31. maaliskuuta alkaa toistua uudelleen, Metis aikoo tappaa SEESin jäsenet ja pelastaa "sisarensa" tehdäkseen siitä lopun, mutta Aigis estää sen. Kun SEESin jäsenet alkavat tutkia asuntolan alle ilmestynyttä Ajan syvännettä, hän liittyy heihin. Metis kertoo heränneensä siellä vailla ainuttakaan muistoa, eikä hän tiennyt muuta kuin, että hänellä oli vaarassa oleva sisar. Tarinan lopussa paljastuu, että hän on Aigiksen persoonallisuuden osa, joka oli irtautunut tämän ruumiista tämän surressa protagonistin kuolemaa.

Viholliset
----------

### Strega

Strega on kolmen persoonankäyttäjän muodostama joukko, joka käyttää pimeää tuntia omiin tarkoituksiinsa. He pitävät yllä Internet-sivustoa nimeltä "Revenge Request", jonka kautta heitä pyydetään salamurhaamaan ihmisiä tai tekemään muita laittomuuksia. Kun he kuulevat SEESin aikovan poistaa pimeän tunnin maailmasta, heistä tulee näiden vihollisia.

Pelin lopulla paljastuu, että Stregan jäsenet ovat Kirijo Groupin luomia keinotekoisia persoonankäyttäjiä, joiden persoonat eivät heränneet luonnollisesti. He joutuvat käyttämään Ikutsukilta saamiaan pillereitä estääkseen persooniaan tappamasta heitä, mutta niillä on sivuvaikutuksia, jotka vähentävät heidän elinaikaansa.

*Persona 3 FESin* mukaan osa muista keinotekoisista persoonankäyttäjistä muuttui varjoiksi.

#### Takaya Sakaki

Ääninäyttelijät: Nobutoshi Canna (Japani), Derek Stephen Prince (Englanti), Daman Mills (Englanti, *Reload*)
**Takaya Sakaki** (jap. 榊貴 隆也, *Takaya Sakaki*) on Stregan nuori ja karismaattinen johtaja. Hän käyttää taisteluissa aseenaan revolveria. Hän on lisäksi ainut pelin persoonankäyttäjä, joka ei käytä herätintä persoonansa kutsumiseen. Sen sijaan hän kutsuu sen "manuaalisesti" asettumalla polvilleen ja puristamalla päätään. Takayan persoona on Kohtalonpyörän arkanan Hypnos.

Käyttämiensä pillereiden vuoksi Takayalla ei ole paljon elinaikaa jäljellä. Kokemustensa vuoksi hänellä on äärimmäisen negatiivinen näkemys maailmasta ja hän uskoo, että elämä oli täysin merkityksetöntä, ja hänen suurin toiveensa on kuolla maalimanlopun kautta. Aluksi hän yrittää estää SEESiä tuhoamasta 12 suurta varjoa, jottei Stregan toiminta tai heidän "voimansa" katoaisi. Mutta kun he tajuavat pimeän tunnin ja varjojen todellisen merkityksen, Takaya luo kultin joka kutsuu Nyksiä "pelastajaksi", nimittäen itsensä kultin "ylipapiksi", ja Jinin mainostaessa siitä Internetin kautta. Kun päivä, jona Nyksin oli tarkoitus saapua maapallolle, koittaa, hän yrittää ensin estää SEESin jäseniä pääsemästä Tartaroksen huipulle ja myöhemmin todistaa Nyksin saapumista ennen tajuntansa menettämistä. Hänen kohtaloaan tämän jälkeen ei paljasteta.

Näytelmäversiossa Takayaa näyttelee Takeya Nishiyama.

#### Jin Shirato

Ääninäyttelijät: Masaya Onosaka (Japani), Grant George (Englanti), Chris Hackney (Englanti, *Reload*)
**Jin Shirato** (jap. 白戸 陣, *Shirato Jin*) on Takayan uskollinen oikeankädenmies. Hän toimii ryhmän teknikkona sekä niettusivun nimeltä Kostopyyntö (*Revenge Request*). Hänen ajattelutapansa on rationaalisempi kuin Takaya ja hän myös yrittää aina estää tätä tekemästä huonoja valintoja. Jin käyttää taisteluissa aseenaan kranaatteja ja pommeja. Hänen persoonansa on Erakon arkanan Moros.

Jinillä on vahva tahto päästä eroon SEESistä pitäen heitä tekopyhinä ihmisinä, jotka eivät arvosta voimaansa. Hänellä on vahva usko Takayan päämääriin, koska auttoi hänet "pois pimeydestä" ja kestämään Kirijo Groupin kokeita. Vasta päivänä, jona Nyksin olisi tarkoitus saapua maapallolle hän paljastaa SEESille Stregan jäsenten alkuperän sekä Ikutsukin roolin siinä. Hävittyään taistelun SEESiä vastaan, hän tekee itsemurhan räjäyttämällä itsensä kranaatilla estääkseen varjoja käymästä hänen kimppuunsa.

Näytelmäversiossa Jiniä näyttelee Yuuichi Matsumoto.

#### Chidori Yoshino

Ääninäyttelijät: Miyuki Sawashiro (Japani), Merit Leighton (Englanti, *Reload*)
**Chidori Yoshino** (jap. 吉野 千鳥, *Yoshino Chidori*) on Stregan kolmas jäsen, joka pukeutuu Lolita-tyylisiin vaatteisiin, haavoittaa toisinaan itseään ja on taitava piirtäjä. Hän käyttää taisteluissa aseenaan punaisen ketjun päähän kiinnitettyä kirvestä. Hänen persoonansa on Hirtetyn arkanan Medeia, jonka avulla hän estää Fuukan persoonaa havaitsemasta Stregan jäseniä. Takayan lisäksi myös Chidori hallitsee omia kykyjään erikoisella tavalla. Hän pystyy käyttämään sen parannuskykyjä jopa ilman, että on pimeä tunti.

Chidori tapaa Junpein Port Island Stationilla. Aluksi Junpein läsnäolo ärsyttää Chidoria, mutta sitten Junpei kertoo hänelle SEESistä ilman, että tajuaa hänen kuuluvan Stregaan. Syyskuun täydenkuun aikaan hän kidnappaa Junpein luullen häntä SEESin johtajaksi. Kun suunnitelma epäonnistuu, hänet viedään sairaalaan, jossa häntä yritetään kuulustella. Hän puhuu vain Junpein ollessa läsnä, joten Junpein vastuulle jää hänen kuulustelunsa. Kymmenen päivää ennen joulukuun ensimmäistä täyttäkuuta, Takaya ja Jin auttavat Chidorin pois sairaalasta ja Chidori taistelee SEESin jäseniä vastaan Tartaroksen sisäänkäynnillä. Hän paljasti alkaneensa pelätä Junpeihin kiintymistä, koska tiesi, ettei voisi olla tämän kanssa ikuisesti. Mutta Takayan ampuessa Junpeita, Chidori parantaa hänet luopuen samalla omasta elämästään. Hänen luonnosvihkonsa luovutetaan Junpeille ja paljastuu, että se on täynnä häntä esittäviä kuvia.

*Persona 3 FESissä* Chidori saattaa herätä henkiin vailla ainuttakaan muistoa aiemmista tapahtumista. Sairaalan kukkiin siirtynyt osa hänen voimistaan oli siirtynyt takaisin häneen. Tämä osa ei kuitenkaan kuulu varsinaiseen tarinaan, koska lisätarinan *The Answer* mukaan hän on edelleen kuollut.

Näytelmäversiossa Chidoria näyttelee Haneyuri.

### Shuji Ikutsuki

Ääninäyttelijät: Hideyuki Hori (Japani), Dan Woren (Englanti), J. B. Blanc (Englanti, *P4AU*), Jake Green (Englanti, *Reload*)
**Shuji Ikutsuki** (jap. 幾月 修司, *Ikutsuki Shūji*) on Gekkoukanin lukion toimikunnan puheenjohtaja sekä SEESin ohjaaja. Hän kykenee kokemaan ja muistamaan pimeän tunnin tapahtumat, vaikkei ole persoonankäyttäjä. SEESin jäsenten mukaan hänen vitsinsä ovat erittäin tylsiä. Pelin alussa hän väittää SEESin jäsenille saaneensa selville 12 suuren varjon tuhoamisen hävittävän pimeän tunnin. Mutta myöhemmin paljastuu, että varjojen tuho elvytti varjon nimeltä Kuolema ja edistäisi Ikutsukin pyrkimyksiä toteuttaa Mitsurun isoisän keskenjäänyt suunnitelma: Tuhon (*The Fall*) toteuttaminen. Hän uudelleenohjelmoi Aigiksen ja yritti uhrata muut SEESin jäsenet Tuhon kunniaksi. Mutta Mitsurun isä, Takeharu Kirijo, saapuu paikalle ja yrittää ampua Ikutsukin. Mutta Ikutsuki ainoastaan haavoittuu, kun taas Takeharu kuolee Ikutsukin ampumaan luotiin. Kun Aigis purkaa uudelleenohjelmointinsa, Ikutsuki
hyppää Tartaroksesta alas kuolemaan.

Näytelmäversiossa Ikutsukia näyttelevät Shouichi Honda ja Mitsuru Karahashi.

### Nyks

**Nyks** (*Nyx*) on kaikkien varjojen äiti ja pelin päätarinan viimeinen pomovastus. Kuoleman valistajan (*The Appraiser of Death*) tehtävä on johdattaa hänet maapallolle tuhoamaan ihmiskunnan. 31. tammikuuta 2010 SEESin jäsenet taistelevat hänen avatarikseen muuttunutta Ryoji Mochizukia vastaan. Lopulta protagonisti luo Suuren Sinetin estääkseen Nyksiä enää pääsemästä maapallolle luopumalla omasta elämästään. *Persona 3 FESin* lisätarinassa paljastuu, että Nyks ei ollut pahantahtoinen, vaan luuli ihmiskunnan toivovan maailmanloppua, koska niin moni oli ementtänyt halunsa elää. Suuren Sinetin todellinen tehtävä olikin estää ihmisissä elävän julmuuden, surun ja epätoivon ruumiillistumaa, Erebosta, kutsumasta Nyksiä.

### Erebos

**Erebos** (*Erebus*) on *Persona 3 FESin* lisätarinan *The Answerin* viimeinen pomovastus. Se ei ole varjo, vaan suuri hirviö, joka on ihmisissä elävän julmuuden, surun ja epätoivon ruumiillistuma. Se pyrkii murtamaan protagonistin luoman Suuren Sinetin, joka estää sitä kutsumasta Nyksiä maapallolle. Kun SEESin jäsenet ilmestyvät paikalle, se yrittää tuhota Aigiksen, joka on perinyt protagonistin Villikortti-kyvyn. He taistelevat sitä vastaan ja voittavat. Mutta jotta Erebos tuhoutuisi lopullisesti, ihmisten pitäisi saada elämänhalunsa takaisin ja lakata toivomasta kuolemaa.

Erebos esiintyy lyhyesti myös pelissä *Persona 4 Arena* Elizabethin tarinaosiossa. Elizabeth tuhoaa hänet yhdellä iskulla, mutta epäilee Ereboksen parantuvan entiselleen vuoden sisällä.

Muut hahmot
-----------

### Igor

Ääninäyttelijät: Isamu Tanonaka (Japani), Bin Shimada (*Reload*), Dan Woren (Englanti), Kirk Thornton (Englanti, *Reload*)
**Igor** on pitkänenäinen mies, joka pitää yllä Samettihuonetta ja avustaa pelaajaa persoonien yhdistämisessä. Hänen tehtävänsä on lähes samanlainen kaikissa *Persona*-peleissä. Hän neuvoo protagonistia muodostamaan sosiaalisia linkkejä, joiden vahvistuminen tekee myös yhdistetyistä persoonista vahvempia. Pelin lopussa hän käy läpi protagonistin kaikki sosiaaliset linkit ja tuo esiin "Maailmankaikkeuden" voiman, jota protagonisti käyttää sinetöidäkseen Nyksin. Huolimatta Tanonakan kuolemasta vuonna 2010, vuodesta 2013 alkaen ilmestyneet peliin pohjautuvat elokuvat käyttävät hänen nauhoitettua dialogiaan.

### Elizabeth

Ääninäyttelijät: Miyuki Sawashiro (Japani), Tara Platt (Englanti)
**Elizabeth** on Igorin naispuolinen assistentti. Hän kantaa kirjaa nimeltä Persona Compendium, josta pelaaja voi ottaa vanhat rekisteröityneet persoonat takaisin käyttöönsä maksua vastaan. Hän antaa protagonistille myös pyyntöjä saada tiettyjä esineitä, nähdä hänen luovan tiettyjä persoonia. *Persona 3 FESissä* protagonisti voi myös näyttää Elizabethille tiettyjä paikkoja Iwatodaissa ja Tatsumi Port Islandilla. Jos pelaaja päättää valita pelin loppuun päästyään toisen läpimenon (*Second Cycle*), protagonisti pääsee Tartaroksen salaiseen osastoon, Monadin syvyyksiin, jonka 10. kerroksessa protagonisti voi taistella Elizabethiä vastaan auttaakseen tätä löytämään elämänsä tarkoituksen. *Persona 4:ssä* paljastuu, että Elizabeth lähti Samettihuoneesta löytääkseen keinon vapauttaa protagonistin Suuresta Sinetistä. Hänen tehtävänsä on korvannut hänen isosiskonsa, Margaret.

*Persona 4 Arenassa* Elizabeth on yksi pelattavista hahmoista ja käyttää Persona Compendiumia aseenaan ja persoonansa Thanatosta. Kohdatessaan Yu Narukamin ja Aigiksen hän oppii enemmän Villikortin merkityksestä ja saa käyttöönsä Narrin arkanan.

### Theodore

Ääninäyttelijät: Junichi Suwabe (Japani), Travis Willingham (Englanti, *Portable* ja *P4U*), Bryce Papenbrook (Englanti, *PQ*)
**Theodore** on Igorin miespuolinen assistentti sekä Elizabethin ja Margaretin pikkuveli. Hän esiintyy ainoastaan *Persona 3 Portablessa* naispuolisen protagonistin tarinassa, jossa pelaaja voi itse valita onko Igorin assistentti Elizabeth vai Theodore.

### Faros

Ääninäyttelijät: Akira Ishida (Japani), Yuri Lowenthal (Englanti), Aleks Le (Englanti, *Reload*)
**Faros** (*Pharos*) on salaperäinen poika, jonka protagonisti tapaa pelin alussa. Hän ilmestyy joskus pimeän tunnin aikana protagonistin huoneeseen ja varoittaa tätä täydenkuun aikoina tulevista koitoksista. Hän edustaa myös Kuoleman arkanan (*Death Arcana*) sosiaalista linkkiä, joka symboloi vanhan loppua ja uuden alkua. Kyseinen linkki nousee pelin aikana automaattisesti. Alussa hän ei muistanut mikä oli, mutta marraskuun täydenkuun taistelun jälkeen hän ilmestyy protagonistin luokse päiväsaikaan ja hyvästelee tämän, jolloin Kuoleman arkanan linkki maksimoituu. Mutta myöhemmin paljastuu, että hän ja Ryoji Mochizuki ovat sama henkilö.

Näytelmäversiossa Farosta näyttelee Keisuke Ueda.

### Ryoji Mochizuki

Ääninäyttelijät: Akira Ishida (Japani), Yuri Lowenthal (Englanti), Aleks Le (Englanti, *Reload*)
**Ryoji Mochizuki** (jap. 望月 綾時, *Mochizuki Ryōji*) on saapuu marraskuun täydenkuun jälkeen uutena siirto-opiskelijana Gekkoukanin lukioon samalle luokalle kuin protagonisti. Ryojin huhutaan pyytävän treffeille jokaista tyttöä, jonka kohtaa. Aigis ei kuitenkaan luota häneen ja joulukuun ensimmäisen täydenkuun aikana he kohtaavat pimeän tunnin aikana Moonlight Bridgen luona. Ryoji saa muistonsa takaisin ja paljastuu, että hän on Kuoleman (koko nimeltään Kuoleman valistajan (*The Appriser of Death*)) ihmishenkilöitymä. 10 vuotta aiemmin Aigis yritti tuhota hänet saman sillan luona, mutta ei kyennyt siihen, joten hän sinetöi tämän protagonistin sisään. Ryoji kertoo SEESille, että hänen tarkoituksensa on kutsua Nyks maapallolle ja varmistaa maailmanloppu. Koska Nyksin kukistaminen on mahdotonta, hän antaa SEESille vaihtoehdon: jos hän kuolee, SEESin jäsenet unohtavat kaikki kokemuksensa pimeän tunnin ajalta ja pystyvät elämään tietämättöminä odottavasta kuolemasta. Jos pelaaja kieltäytyy tappamasta Ryojia, SEES taistelee Nyksin avatariksi muuttunutta Ryojia vastaan Tartaroksen huipulla.

*Persona 3 Portablessa* Ryoji edustaa naispuolisen protagonistin tarinassa Keisuke Hiragan sijasta Kohtalonpyörän arkanan (*Fortune Arcana*) sosiaalista linkkiä, joka symboloi kohtaloa ja sen antamia mahdollisuuksia. Jos pelaaja saa linkin arvon tasolle 9, se maksimoituu automaattisesti uudenvuodenaattona.

Näytelmäversiossa Ryojia näyttelee Keisuke Ueda.

### Natsuki Moriyama

Ääninäyttelijät: Yuma Komatsu (Japani), Atsumi Tanezaki (Japani, *The Movie* ja *Reload*), Karen Strassman (Englanti), Kayli Mills (Englanti, *Reload*)
**Natsuki Moriyama** (jap. 森山 夏紀, *Moriyama Natsuki*) on Fuukan luokkatoveri. Natsuki käyttää tyyliä, joka muistuttaa ganguroa tai gyarua. Hänellä oli sadistinen tapa analysoida ihmisiä ja saada heidät tuntemaan itsensä arvottomiksi. Fuuka
oli aluksi hänen uhrinsa siinä, mutta Fuukan katoamisen ja muiden kiusaajien altistuessa Apatia-syndroomalle hän alkoi kesäkuun täydenkuun yönä katua tekojaan ja käveli pimeän tunnin aikana käveli Tartarokseen. Fuuka pelasti persoonansa avulla Natsukin hengen varjojen hyökätessä, mutta Natsuki ei kyennyt muistamaan pimeän tunnin tapahtumia, joten hän unohti sen. Mutta pyysi joka tapauksessa myöhemmin anteeksi Fuukalta ja heistä tuli parhaat ystävät. Natsukin avulla Fuukasta tuli paljon itsevarmempi. Mutta lokakuussa Natsukin isä sairastuu ja hoitojen maksamiseksi Natsuki joutuu vaihtamaan toiseen lukioon. Hän kuitenkin palaa takaisin tammikuun viimeisenä päivänä Nyksin saapuessa maapallolle.

### Takeharu Kirijo

Ääninäyttelijät: Kōji Totani (Japani), Yasunori Masutani (Japani, *FES*, *Portable*, *The Movie* ja *Reload*), Derek Stephen Prince (Englanti), Grant George (Englanti, *Reload*)
**Takeharu Kirijo** (jap. 桐条 武治, *Kirijō Takeharu*) on Mitsurun isä ja Kirijo Groupin johtaja. Takeharun isä, Kouetsu Kirijo, teki kokeita varjoilla hyötyäkseen niiden voimista ja päätyi uskoon että kuolema olisi pelastus. Takeharu oli täysin isänsä uskoa vastaan. SEESin ollessa Yakushimassa hän kertoo näille isästään sekä Yukarin isän 
osuudesta pimeän tunnin ja Tartarokseen syntyyn. Marraskuun täydenkuun jälkeen hän saapuu onnittelemaan SEESiä suurten varjojen tuhoamisesta. Mutta Ikutsukin paljastuessa petturiksi ja yrittäessä uhrata SEESin jäsenet, Takeharu yrittää tappaa hänet. Ikutsuki puolestaan syyttää Takeharua kyvyttömyydestä ymmärtää isänsä näkemyksiä ja tappaa hänet, vaikka haavoittuu itse.

Takeharun japaninkielinen ääni alkuperäisessä pelissä on Kōji Totani, mutta hänen kuolemansa vuoksi *Persona 3 FESissä*, *Persona 3 Portablessa* sekä elokuvissa Takeharun äänenä on Yasunori Masutani. Takeharun englanninkielinen ääni on Derek Stephen Prince.

### Eiichiro Takeba

Ääninäyttelijät: Masashi Hamano (Japani), Kanehira Yamamoto (*The Movie* ja *Reload*), Liam O’Brien (Englanti), Yuri Lowenthal (Englanti, *Reload*)
**Eiichiro Takeba** (jap. 岳羽 詠一郎, *Takeba Eiichirō*) on Yukarin kuollut isä ja yksi tiedemiehistä, jotka osallistuivat vuonna 1999 varjoihin liittyviin kokeisiin. Kun hän keskeytti kokeet estääkseen Kouetsu Kirijon aikeet ja tämä päästi varjot vapaiksi tappaen suuren osan tiedemiehistä, mukaan lukien hänet itsensä, ja aiheuttaen pimeän tunnin ja Tartaroksen olemassaolot sekä räjähdyksen, jonka seurauksista Eiichiroa syytettiin. Hän kuitenkin ehti ennen kuolemaansa nauhoittaa videon, jossa selitti syyn tekoihinsa ja että 12 suurta varjoa pitäisi tuhota. Mutta tämä paljastui Ikutsukin käsittelemäksi ja selvisi, että Eiichiro käskikin oikeasti antaa varjojen olla, jotteivät ne yhdistyisi takaisin osaksi Kuolemaa.

### Kurosawa

Ääninäyttelijät: Hirofumi Tanaka (Japani), Grant George (Englanti), Liam O’Brien (Englanti, *Reload*)
**Kurosawa** (jap. 黒沢, *Kurosawa*) on poliisikonstaapeli työskentelee poliisiasemalla Paulownian ostoskeskuksessa. Hän ei pysty kokemaan pimeää tuntia, mutta avustaa SEESiä myymällä heille aseita. *Persona 4 Arenassa* Kurosawa on ylennetty etsiväksi ja työskentelee Mitsurulle.

### Isako Toriumi

Ääninäyttelijät: Yuma Komatsu (Japani), Valerie Arem (Englanti), Katelyn Gault (Englanti, *Reload*)
**Isako Toriumi** (jap. 鳥海 いさ子, *Toriumi Isako*) on protagonistin luokanvalvoja luokalla 2-F. Hän on äidinkielen opettaja. Hänellä on usein erimielisyyksiä klassista kirjallisuutta opettavan herra Ekodan kanssa ja on englantia opettavan rouva Terauchin ystävä, vaikkei pidä siitä, miten tämä puhuu avioelämästään. Toriumi myöskin harmittelee usein sitä, että joutuu opettamaan asioita, joista hän itse ei ole kiinnostunut. Pelin lopussa paljastuu, että hän on massiivisessa monen pelaajaan verkkoroolipelin *Innocent Sin Online* pelaaja käyttäjänimellä "Maya" (Japanissa Y-Ko).

### Herra Ekoda

Ääninäyttelijät: Takumu Miyazono (Japani, *Reload*), Dan Woren (Englanti), Edward Bosco (Englanti, *Reload*)
**Ekoda** on Fuukan ja Natsukin luokanvalvoja luokalla 2-E. Hän on klassisen kirjallisuuden opettaja ja luonteeltaan hyvin vanhanaikainen, syyttäen oppilaita toisinaan siitä, etteivät arvosta kotimaataan tai edellisiä sukupolvia tarpeeksi. Hän epäsuosittu paitsi oppilaiden myös opettajien (varsinkin Toriumin) keskuudessa. Kun Fuuka katoaa, hän salaa yksityiskohdat ja valehtelee Fuukan vain olevan sairaana, peläten totuuden vaarantavan joko koulun maineen tai hänen oman maineensa opettajana. Hänen vaatimuksestaan Gekkoukanin jokainen luokkaretki on sijoittunut ainoastaan Kiotoon.

### *Persona 4*:n hahmot

*Persona 3 Portablessa* kolme *Persona 4*:n hahmoa tekee pienet esiintymiset. Margaret esiintyy vaihtoehtoisena pomovastuksena. Yläasteen viimeistä vuotta opiskeleva Yukiko Amagi tekee esiintymisen naispuolisen protagonistin käydessä Inabassa. Noriko Kashiwagi puolestaan esiintyy Yakushimassa.

### Sosiaalisten linkkien edustajat

Hahmoilla, jotka esiintyvät ainoastaan sosiaalisten linkkien tarinoissa, ei ole peleissä äänitettyä dialogia.

#### Kenji Tomochika

Ääninäyttelijät: Kenji Nojima (Japani, CD-draamat ja *The Movie*), Wataru Hatano (Japani, *Reload*), Joe Zieja (Englanti, *Reload*)
**Kenji Tomochika** (jap. 友近 健二, *Tomochika Kenji*) on protagonistin luokkatoveri. Hän edustaa Taikurin arkanan (*Magician Arcana*) sosiaalista linkkiä, joka symboloi toimintaa, aloitteen tekemistä ja epäkypsyyttä.

Kenji on kiinnostuneempi vanhemmista naisista, erityisesti etiikan opettajasta, Emiri Kanousta. *Persona 3 Portablessa* naispuolisen protagonistin tarinassa Junpei korvaa hänet, mutta hän esiintyy osana Rio Iwasakin sosiaalisen linkin tarinaa.

#### Hidetoshi Odagiri

Ääninäyttelijät: Hiroaki Miura (Japani, CD-draamat ja *The Movie*), Masaya Matsukaze (Japani, *Reload*), Austin Lee Matthews (Englanti, *Reload*)
**Hidetoshi odagiri** (jap. 小田桐 秀利, *Odagiri Hidetoshi*) on Gekkoukanin lukion oppilaskunnan kurinpitovastaava sekä varapuheenjohtaja. Hän edustaa Keisarin arkanan (*Emperor Arcana*) sosiaalista linkkiä, joka symboloi johtajuutta ja päätösten tekoa.

Hideotshi ei ole suosittu opiskelijoiden keskuudessa, koska hän vaatii pilkuntarkkaa sääntöjen noudattamista.

#### Bunkichi ja Mitsuko

Ääninäyttelijät: Kōji Yada (Japani, Bunkichi, CD-draamat), Fumi Oda (Japani, Mitsuko, CD-draamat), Naoki Tatsuta (Japani, Bunkichi, *Reload*), Sanae Takagi (Japani, Mitsuko, *Reload*), André Sogliuzzo (Englanti, Bunkichi, *Reload*), Susanne Blakeslee (Englanti, Mitsuko, *Reload*)
**Bunkichi Kitamura** (jap. 文吉 北村, *Kitamura Bukichi*) ja **Mitsuko Kitamura** (jap. 美都子 北村, *Kitamura Mitsuko*) ovat iäkäs pariskunta. He edustavat Ylipapin arkanan (*Hierophant Arcana*), joka symboloi säännöllisyyttä ja opastusta.

Bunkichi ja Mitsuko omistavat Iwatodain kauppakeskuksessa kirjankaupan nimeltä Bookworms. Heidän edesmennyt poikansa oli opettajana Gekkoukanin lukiossa.

#### Kazushi Miyamoto

Ääninäyttelijät: Atsushi Kisaichi (Japani, CD-draamat ja *The Movie*), Eiji Miyashita (Japani, *Reload*), Mark Whitten (Englanti, *Reload*)
**Kazushi Miyamoto** (jap. 宮本 一志, *Miyamoto Kazushi*) on protagonistin luokkatoveri. Hän edustaa Sotavaunun arkanan (*Chariot Arcana*) sosiaalista linkkiä, joka symboloi hetkellistä voittoa.

Hän kuuluu samaan urheilukerhoon protagonistin kanssa. Hänellä on kuitenkin vammautunut polvi, eikä hän haluaisi antaa sen estää häntä urheilemasta. *Persona 3 Portablessa* naispuolisen protagonistin tarinassa Rio Iwasaki korvaa hänet, mutta esiintyy silti Yuko Nishiwakin ohella tietyissä vaiheissa peliä.

#### Chihiro Fushimi

Ääninäyttelijät: Ai Maeda (Japani), Aya Endō (Japani, *Reload*), Wendee Lee (Englanti, *Persona 4*), Cassandra Lee Morris (Englanti, *P4:TA*), Kelly Baskin (Englanti, *Reload*)
**Chihiro Fushimi** (jap. 伏見 千尋, *Fushimi Chihiro*) on Gekkoukanin lukion oppilaskunnan varainhoitaja. Hän edustaa Oikeuden arkanan (*Justice Arcana*) sosiaalista linkkiä, joka symboloi tietämystä siitä mikä on oikein tai väärin.

Chihiro on ensimmäisen vuoden opiskelija ja hyvin ujo. Hän tuntee olonsa epämukavaksi miesten lähellä. Tämän vuoksi hänellä on vaikeuksia ilmaista omia mielipiteitään. Jos pelaaja tekee oikeat valinnat, Chihiro rakastuu protagonistiin.

*Persona 3 Portablessa* naispuolisen protagonistin tarinassa Ken Amada korvaa hänet, mutta esiintyy silti osana Hidetoshi Odagirin sosiaalisen linkin tarinaa.

*Persona 4:ssä* Chihiro tekee pienen esiintymisen Yasogamin lukion oppilaiden vieraillessa Gekkoukanin lukiossa. Hän on nykyään oppilaskunnan puheenjohtaja.

#### Maya

**Maya** (Japanissa Y-Ko (jap. Y子, *Waiko*)) on massiivisen monen pelaajan verkkoroolipelin *Innocent Sin* pelaaja. Pelin lopussa hän paljastuu protagonistin omaksi luokanvalvojaksi, Isako Toriumiksi. Maya edustaa Erakon arkanan (*Hermit Arcana*) sosiaalista linkkiä, joka symboloi muista vetäytymistä. *Persona 3 Portablessa* naispuolisen protagonistin tarinassa Saori Hasegawa korvaa hänet.

#### Keisuke Hiraga

Ääninäyttelijät: Shinnosuke Tachibana (Japani, CD-draamat), Yūichi Iguchi (Japani, *Reload*), Griffin Burns (Englanti, *Reload*)
**Keisuke Hiraga** (jap. 平賀 慶介, *Hiraga Keisuke*) on opiskelija, joka johtaa samaa kulttuurikerhoa, johon protagonisti ja Fuuka kuuluvat. Hän edustaa Kohtalonpyörän arkanan (*Fortune Arcana*) sosiaalista linkkiä, joka symboloi kohtaloa ja sen antamia mahdollisuuksia.

Keisuke on hyvin taiteellinen, mutta hänen isänsä, joka on ammatiltaan lääkäri, yrittää painostaa häntä eroamaan kerhosta, jotta tästä tulisi hänen perheensä sairaalan perijä. *Persona 3 Portablessa* naispuolisen protagonistin tarinassa Ryoji Mochizuki korvaa hänet.

#### Yuko Nishiwaki

Ääninäyttelijät: Satomi Satō (Japani, CD-draamat ja *The Movie*), Emiri Katō (Japani, *Reload*), Shelby Young (Englanti, *Reload*)
**Yuko Nishiwaki** (jap. 西脇 結子, *Nishiwaki Yūko*) on protagonistin urheilukerhon manageri. Hän edustaa Voiman arkanan (*Strength Arcana*) sosiaalista linkkiä, joka symboloi itsehillintää ja intohimoa.

Yuko on usein huolissaan siitä miten paljon syö ja pitää itseään poikamaisena, jotta voisi olla kenenkään tyttöystävä. Jos pelaaja tekee oikeat valinnat, Yuko rakastuu protagonistiin. *Persona 3 Portablessa* naispuolisen protagonistin tarinassa Koromaru korvaa hänet.

#### Maiko Oohashi

Ääninäyttelijät: Fumiko Orikasa (Japani, CD-draamat ja *The Movie*), Hiyori Kōno (Japani, *Reload*), Grace Lu (Englanti, *Reload*)
**Maiko Oohashi** (jap. 大橋 舞子, *Oohashi Maiko*) on ala-asteen opiskelija, jonka vanhemmat ovat eroamassa. Tämän vuoksi hän suunnittelee karkaavansa kotoa. Hän edustaa Hirtetyn arkanan (*Hanged Man Arcana*) sosiaalista linkkiä, joka symboloi kyvyttömyyttä ryhtyä toimeen.

#### Andre "Bebe" Laurent Jean Geraux

Ääninäyttelijät: Hisayoshi Suganuma (Japani, CD-draamat), Mitsuhiro Ichiki (Japani, *Reload*), Jeff Berg (Englanti, *Reload*)
**Andre Laurent Jean Geraux** tai ystävien kesken **Bebe** on ranskalainen vaihto-opiskelija, joka on omistautunut japanilaiselle kulttuurille. Hän edustaa Kohtuuden arkanan (*Temperance Arcana*) sosiaalista linkkiä, joka symboloi osapuolten tasapainoitumista.

Bebe on ompelukerhon jäsen, jonka haaveena on tehdä Japanin parhaimmat kimonot. Pelin aikana Beben täti kuolee ja se hankaloittaa hänen asioitaan, koska hän ei olisi päässyt Japaniin ilman tätinsä apua.

#### Tanaka

Ääninäyttelijät: Bin Shimada (Japani), Christopher Smith (Englanti, *P4:TA*), Patrick Seitz (Englanti, *Persona 4: Dancing All Night* ja *Persona 3 Reload*)
**Tanaka** (jap. 社長, *Tanaka*) on menestynyt ja ovela liikemies. Hän edustaa Paholaisen arkanan (*Devil Arcana*) sosiaalista linkkiä, joka symboloi houkutuksia.

Tanaka myy tuotteitaan sunnuntaisin ostostelevisio-ohjelman *Tanaka's Amazing Commodities* kautta, josta protagonisti voi sosiaalisen linkin tarinan ulkopuolella ostaa hänen tuotteitaan. Tanaka ottaa protagonistin siipensä alle opettaen tälle paljon mahdollista liike-elämästä.

*Persona 4:ssä* Tanaka juontaa edelleen samaa ohjelmaa, josta protagonisti voi tilata tuotteita. *Persona 5*:ssä Tanaka on laajentanut toimintaansa hämäräperäisen nettikaupan *Tanaka's Shady Commodities* puolelle, mistä protagonisti voi tilata varusteita ostostelevisio-ohjelman sijaan.

#### Mutatsu

Ääninäyttelijät: Masaharu Satō (Japani, CD-draamat), Shin Aomori (Japani, *Reload*), Aaron LaPlante (Englanti, *Persona 3 Reload*)
**Mutatsu** (jap. 無達, *Mutatsu*) on munkki, joka viettää aikaa juoden alkoholia ja polttaen sikareita Paulownian ostoskeskuksen Escapade-yökerhossa. Hän edustaa Tornin arkanan (*Tower Arcana*) sosiaalista linkkiä, joka symboloi toivon menetystä.

Mutatsu hylkäsi perheensä tullakseen munkiksi ja siksi hänellä on vaikeuksia kohdata nämä. Protagonistin avulla hän alkaa kuitenkin saada siihen rohkeutta.

#### Mamoru Hayase

Ääninäyttelijät: Yūichirō Umehara (Japani, *Reload*), Yong Yea (Englanti, *Persona 3 Reload*)
**Mamoru Hayase** (jap. 早瀬 護, *Hayase Mamoru*) on huippu-urheilija toisesta lukiosta. Hän edustaa Tähden arkanan (*Star Arcana*) sosiaalista linkkiä, joka symboloi toivon pilkahdusta.

Alun perin Mamoru on protagonistin vastustaja lukioiden välisessä urheilukilpailussa. Protagonisti häviää Mamorulle, mutta tekee Mamoruun suuren vaikutuksen. Tarinan aikana paljastuu, että Mamorulla on vastuullaan koko perheensä elättäminen.

#### Nozomi Suemitsu

Ääninäyttelijät: Fukushi Ochiai (Japani, *Reload*), Paul Castro Jr. (Englanti, *Persona 3 Reload*)
**Nozomi Suemitsu** (jap. 末光 望美, *Suemitsu Nozomi*) on itsensä nimittänyt "Gourmet-kuningas". Hän edustaa Kuun arkanan (*Moon Arcana*) sosiaalista linkkiä, joka symboloi pelkoa ja valheellisia näkemyksiä.

Nozomi on erilaisten ruokalajien asiantuntija, mutta hänellä on alemmuuskompleksi. Hänen kuollut kaksoisveljensä oli häntä paitsi älykkäämpi myös urheilullisempi. Tämän vuoksi hän kuuluu myös kulttiin, joka uskoo kuolemanjälkeiseen paratiisiin ja jonka jäsenyys maksaa yli 100 000 jeniä.

*Persona 3 Portablessa* naispuolisen protagonistin tarinassa tarinassa Shinjiro Aragaki korvaa hänet.

#### Akinari Kamiki

Ääninäyttelijät: Hiroshi Kamiya (Japani, CD-draamat), Hirofumi Nojima (Japani, *Reload*), Lucien Dodge (Englanti, *Persona 3 Reload*)
**Akinari Kamiki** (jap. 神木 秋成, *Kamiki Akinari*) on geneettisestä sairaudesta kärsivä nuori mies. Hän edustaa Auringon arkanan (*Sun Arcana*) sosiaalista linkkiä, joka symboloi valoisaa tulevaisuutta.

Akinarilla on diagnosoitu parantumaton sairaus, joka aiheuttaa hänelle pian kuoleman. Varmistaakseen, että hänen elämällään on tarkoitus, hän on kirjoittanut linnusta sekä pinkistä alligaattorista kertovaa kirjaa.

#### Rio Iwasaki

Ääninäyttelijät: Saori Hayami (Japani, CD-draamat)
**Rio Iwasaki** (jap. 岩崎 理緒, *Iwasaki Rio*) on toisen vuoden opiskelija Gekkoukanin lukiossa. Hän edustaa *Persona 3 Portablessa* naispuolisen protagonistin tarinassa Kazushi Miyamoton sijasta Sotavaunun arkanan sosiaalista linkkiä.

Hän kuuluu samaan urheilukerhoon protagonistin kanssa. Hän ottaa urheilun hyvin vakavasti. Hän on Kenji Tomochikan lapsuudenystävä ja on myös ihastunut tähän. Mutta koska Kenji on kiinnostunut vanhemmista naisista, hän ei ole lainkaan tietoinen Rion tunteista.

#### Saori Hasegawa

**Saori Hasegawa** (jap. 長谷川 沙織, *Hasegawa Saori*) on Gekkoukanin lukion vanhin opiskelija. Hän edustaa *Persona 3 Portablessa* naispuolisen protagonistin tarinassa Mayan sijasta Erakon arkanan sosiaalista linkkiä.

Saori on toisen vuoden opiskelija, joka on ollut vaihto-oppilaana ulkomailla ja on kaksi vuotta protagonistia vanhempi. Protagonistin valinnoista riippuen hän kuuluu tämän ohella joko terveys- tai kirjastokomiteaan. Hänen on vaikea kommunikoida kenenkään kanssa tämän vuoksi ja on usein kiusaamisen kohteena.

### Gekkoukanin lukion henkilökunta

#### Herra Edogawa

Ääninäyttelijät: Nakao Michio (Japani, *P4:TA*), Shunzo Miyasaka (Japani, *Reload*), Dan Woren (Englanti, *P4:TA*), Xander Mobus (Englanti, *Reload*)
Koulun terveydenhoitaja sekä terveyskomitean opinto-ohjaaja. Hän pitää myös luentoja eri kulttuurien mytologioista ja niihin kuuluvista taikauskoisista käsityksistä. Hän tekee myös lyhyen esiintymisen pelissä *Persona 4* Yasogamin opiskelijoiden ollessa luokkaretkellä Tatsumi Port Islandilla. Hän pitää luennon japanilaisesta tarusta, joka kertoo Izanagin ja Izanamin tarinan.

#### Emiri Kanou

Ääninäyttelijät: Yuko Sumimoto (Japani, *Reload*), Cherami Leigh (Englanti, *Reload*)
Etiikan opettaja, johon Kenji Tomochika oli ihastunut. *Persona 3 Portablessa* hän toimii myös Rion urheilukerhon opinto-ohjaajana.

#### Herra Ono

Ääninäyttelijät: Mitsuki Nakamura (Japani, *Reload*), Sean Chiplock (Englanti, *Reload*)
Historian opettaja, joka pitää päässään samuraikypärää ja jolla on pakkomielle erityisesti Sengoku-kautta ja samuraiden aikaa koskeviin asioihin. **Persona 4*:ssä* hänen sisarensa, Kimiko Sofue, toimii historian opettajana Yasogamin lukiossa.

#### Neiti Miyahara

Ääninäyttelijät: Kazuki Ogawa (Japani, *Reload*), Christian LaMonte (Englanti, *Reload*)
Matematiikan opettaja, joka hyvin kiintynyt numeroihin ja pitää niiden muotoa taiteellisena. Tämä kuitenkin vie hänen huomionsa toisinaan muualle kesken oppituntien.

#### Rouva Terauchi

Ääninäyttelijät: Miho Saiki (Japani, *Reload*), Wendee Lee (Englanti, *Reload*)
Englannin opettaja, joka ottaa usein avioliittonsa puheeksi pitämiensä oppituntien takia. Hän ja neiti Toriumi pelaavat toisinaan mahjongia keskenään, mutta kokeneempana pelaajana Toriumi voittaa hänet aina.

#### Neiti Ounishi

Ääninäyttelijät: Miku Yoshikawa (Japani, *Reload*), Laura Post (Englanti, *Reload*)
Tieteen opettaja sekä kirjastokomitean opinto-ohjaaja. Hän on myös Saori Hasegawan luokanvalvoja.

#### Herra Takenozuka

Ääninäyttelijät: Kanehira Yamamoto (Japani, *Reload*), Michael Sinterniklaas (Englanti, *Reload*)
Fysiikan opettaja.

#### Gekkoukanin rehtori

Ääninäyttelijät: Kazuki Ogawa (Japani, *Reload*), Derek Stephen Prince (Englanti), Austin Lee Matthews (Englanti, *Reload*)
Gekkoukanin lukion rehtori, jolla nimeä ei kerrota, on useita nähnyt pitämässä puheita. Hän ottaa koulun tiedon ja opiskelun paikkana vakavasti, ja sanoo, että "jos työ on tekemisen arvoinen, se on sen arvoinen, että se on tehtävä hyvin". Hänet nähdään pitämässä kolme puhetta pelin aikana: ensin lukuvuoden alussa, sitten jonkin aikaa Mitsurun oppilaskunnan puheenjohtajaksi valitsemisen jälkeen, sekä syksyllä Shinjiron muistotilaisuudessa. Hän tekee myös lyhyen esiintymisen pelissä *Persona 4* Yasogamin opiskelijoiden ollessa luokkaretkellä Tatsumi Port Islandilla.

Lähteet
-------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23  Persona 3 (2007 Video Game) Japanese Cast (Vihreä merkki vihjailee, että kuvakappaus, kuvakaappauskollaasi, lopputekstit tai jokin muu luotettava tiedonlähde on vahvistanut tiedon.) *Behind The Voice Actors*. Viitattu 10.10.2021. (englanniksi)
2. 1 2 3 4 5 6 7 8 9 10 11  Persona Q: Shadow of the Labyrinth (2014) Japanese Cast (Vihreä merkki vihjailee, että kuvakappaus, kuvakaappauskollaasi, lopputekstit tai jokin muu luotettava tiedonlähde on vahvistanut tiedon.) *Behind The Voice Actors*. Viitattu 10.10.2021. (englanniksi)
3. 1 2 3 4 5 6 7 8 9 10 11  Persona Q2: New Cinema Labyrinth (2019 Video Game) (Vihreä merkki vihjailee, että kuvakappaus, kuvakaappauskollaasi, lopputekstit tai jokin muu luotettava tiedonlähde on vahvistanut tiedon.) *Behind The Voice Actors*. Viitattu 10.10.2021. (englanniksi)
4. 1 2 3 4 5 6 7 8 9 10 11 12 13 14 15  Persona 3 (2007 Video Game) (Vihreä merkki vihjailee, että kuvakappaus, kuvakaappauskollaasi, lopputekstit tai jokin muu luotettava tiedonlähde on vahvistanut tiedon.) *Behind The Voice Actors*. Viitattu 10.10.2021. (englanniksi)
5. 1 2 3 4 5 6 7 8 9  Persona 3 Reload Announced, Launches in Early 2024 *Final Weapon*.  11.6.2023. Viitattu 13.6.2023. (englanniksi)
6. 1 2  Haynes, Jeff: Shin Megami Tensei: Persona 3 FES Review  22.4.2008. IGN. Viitattu 17.9.2016. (englanniksi)
7. 1 2 3 4 5 6 7 8  Komatsu, Mikikazu: Character Costume Photos for "Persona 3: The Weird Masquerade" Stage Play *Crunchyroll*.  14.12.2013. Viitattu 10.10.2021. (englanniksi)
8. ↑  Hope231: I am appreciate for your paying tribute to your friend, late Michael Lindsay(Kanetsugu, Kisuke and Kankuro) as true respect with your heart of Yugito, Xing Cai, Fuuka and more. [TWEET LIKED BY WENDEE LEE] *Twitter*.  2.9.2019. Viitattu 26.1.2022. (englanniksi)
9. ↑  Fuuka Is In Persona 4: Arena, Too, But Not As A Fighter *Siliconera*.  17.7.2012. Viitattu 17.9.2016. (englanniksi)
10. ↑  @nogoldenapples: Persona Q, Kanji teaching Ken to crochet. Their voices brought the scene to life; I was moved @matthewmercer @RedHeadSaidProd [TWEET LIKED BY CINDY ROBINSON] *twitter.com*.  24.10.2016. Viitattu 26.1.2022. (englanniksi)
11. ↑  @chickadee388: Metis from p3 fes [TWEET LIKED BY STEPHANIE SHEH] *twitter.com*.  8.9.2019. Viitattu 26.1.2022. (englanniksi)
12. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34  Persona 3 Reload (2024 Video Game) (Vihreä merkki vihjailee, että kuvakappaus, kuvakaappauskollaasi, lopputekstit tai jokin muu luotettava tiedonlähde on vahvistanut tiedon.) *Behind The Voice Actors*. Viitattu 4.2.2022. (englanniksi)
13. ↑  『ペルソナ３ リロード』イゴール役は島田敏が担当。イゴールの台詞も聴けるベルベットルーム紹介映像が公開 *Famitsu*.  14.12.2023. Viitattu 5.1.2024. (japaniksi)
14. ↑  Saboten Con - Dan Woren *Saboten Con*.  Arkistoitu. Viitattu 26.1.2022. (englanniksi)
15. ↑  New Persona 3 Reload Trailer Introduces Velvet Room *noisy pixel*.  13.12.2023. Viitattu 5.1.2024. (englanniksi)
16. ↑  Persona 3 Portable (2010 Video Game) Japanese Cast (Vihreä merkki vihjailee, että kuvakappaus, kuvakaappauskollaasi, lopputekstit tai jokin muu luotettava tiedonlähde on vahvistanut tiedon.) *Behind The Voice Actors*. Viitattu 8.1.2024. (englanniksi)
17. ↑  Moore, Logan: Persona 3 Star Yuri Lowenthal Opens Up About Being Recast for Reload (Exclusive) *ComicBook.com*.  25.9.2023. Viitattu 27.3.2024. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Megami Tensei* |
| --- |
|  |
| Videopelit | 

|  |  |
| --- | --- |
| Pääsarja | * *Digital Devil Story: Megami Tensei*
* *II*
 |
|  |
| *Shin Megami Tensei* | * *Shin Megami Tensei*
* *II*
* *if...*
* *III: Nocturne*
* *Strange Journey*
* *IV* (*Apocalypse*)
 |
|  |
| *Devil Summoner* | * *Devil Summoner*
* *Soul Hackers*
* *Raidou Kuzunoha vs. The Soulless Army*
* *2: Raidou Kuzunoha vs. King Abaddon*
 |
|  |
| *Persona* | * *Revelations: Persona*
* *Persona 2*
* *Persona 3* (*Reload*)
* *Persona 4*
* *Persona 5*
 

|  |  |
| --- | --- |
| *Arena* | * *Persona 4 Arena*
* *Persona 4 Arena Ultimax*
 |
|  |
| *Q* | * *Persona Q: Shadow of the Labyrinth*
* *Persona Q2: New Cinema Labyrinth*
 |
|  |
| *Dancing* | * *Persona 4: Dancing All Night*
* *Persona 3: Dancing in Moonlight*
* *Persona 5: Dancing in Starlight*
 |
|  |
| Muut | * *Persona 5 Strikers*
* *Persona 5 Tactica*
 |

 |
|  |
| Muut | * *Megami Tensei Gaiden: Last Bible*
* *Majin Tensei*
* *Devil Children*
* *NINE*
* *Digital Devil Saga* (*2*)
* *Imagine*
* *Devil Survivor* (*2*)
* *Tokyo Mirage Sessions ♯FE*
 |

 |
|  |
| Anime | * *Digital Devil Story: Megami Tensei*
* *Persona: Trinity Soul*
* *Persona 4: The Animation*
* *Devil Survivor 2: The Animation*
* *Persona 3 The Movie*
* *Persona 4: The Golden Animation*
* *Persona 5: The Animation*
 |
|  |
| Luettelot hahmoista | * *Persona 3*
* *Persona 4*
* *Persona 5*
 |

 |